La Banda
La Banda („guruh“) — Riki Martin va Saymon Kouell tomonidan tashkillashtirilgan musiqiy teleseriyalar shousi. Shou asli Ispan tilida qoʻshiq kuylovchi yosh iqtidorli ijodkorlar uchun yaratilgan boʻlib, gʻoyani dastlab Riki Martin oʻylab topgan. Ammo rasman musiqiy teleserial sifatida Alexandra Espinosa tomonidan taqdim etilgan. Serial „Syco Entertainment“, „Saban Brands“ va „Univision“ kompaniyalari tomonidan hamkorlikda ishlab chiqarilgan. Univision serial efirga uzatilganidan beri ikkita faslni televideniyega translyatsiya qildi. 1-fasl premyerasi 2015-yil 13-sentabrda boʻlib, 2015-yil 13-dekabrgacha davom etdi, unda hakamlar hay’ati aʼzolari sifatida Riki Martin, Laura Pausini va Alexandro Sans qatnashdi. 1-fasl yakunidan soʻng serial tashkilotchilari yangi mavsumni ishlab chiqishga qaror qilishdi va keyingi musiqiy dasturda ishtrok etish uchun iqtidorli yosh oʻsmirlarni izlashga kirishdi. Teleserialning 1-mavsumi Lotin Amerikasidagi oʻsmirlar tomonidan ijobiy qabul qilindi va bu mavsumning gʻoliblari sfatida hozirda CNCO deb nomlanuvchi guruh mashhurlikka erishdi. 2-mavsumda shouning shartlari oʻzgardi, bu safar shouda Lotin Amerikasining musiqa sevar, iqtidorli oʻgil bolalardan va qizlardan tashkil topgan guruhlarni kashf etishni oldiga maqsad qildi. Serialning 2-mavsumi 2016-yil 11-sentabrdan 2016-yilning 11-dekabriga qadar davom etib, Visin, Laura Pausini va Mario Domm hakamligida efirga uzatilgan. Unda MIX5 nomli yangi guruh gʻolib boʻldi, ishtirokchilari Brayan Kruz (Kuba), Taishmara Rivera (Puerto-Riko), Kristian Kastro (Puerto-Riko), Danelli Xoyer (Meksika) va Garmandi Kandelario (Dominikan Respublikasi)dan iborat edi. Bir yillik tanaffusdan soʻng 2018-yilda faoliyatini qayta boshlagan La Banda musiqiy seriali 3-mavsumga start berdi. Bu paytda serialning Meksikada ham, Gretsiyada ham spinofflari mavjud edi.